
 REPUBLIKA HRVATSKA

ŽUPANIJA KOPIRVNIČKO-KRIŽEVAČAKA
    OPĆINA KOPRIVNIČKI BREGI


     Općinski načelnik
Na temelju članka 4. Zakona o fiskalnoj odgovornosti („Narodne novine“ broj 111/18), članka 1. i 2. Uredbe o sastavljanju i predaji Izjave o fiskalnoj odgovornosti („Narodne novine“ broj 95/19) i članka 47. Statuta Općine Koprivnički Bregi (“Službeni glasnik Koprivničko-križevačke županije” broj 6/13. i 3/18) općinski načelnik Općine Koprivnički Bregi donio je

PISANA PROCEDURA ZAPRIMANJA RAČUNA 

I NJIHOVE PROVJERE U JEDINSTVENOM UPRAVNOM ODJELU OPĆINE KOPRIVNIČKI BREGI
Članak 1.
Ulazne račune zaprima referent za računovodstvene poslove u Jedinstvenom upravnom odjelu Općine Koprivnički Bregi (u daljnjem tekstu: referent za računovodstvene poslove), te obavlja računsku i formalnu kontrolu računa.

Članak 2.
Kontrola računske i formalne ispravnosti obuhvaća sljedeće provjere:

· Račun je originalan ili valjana preslika originala (potpisana i ovjerena);
· Sadržaj računa u skladu je s čl. 79. Zakona o PDV-u (provjera se odnosi račune koje su izdali porezni obveznici koji su u sustavu PDV-a); Na računu navedeni: 
· broj računa i datum izdavanja,

· ime i prezime (naziv), adresa, OIB ili PDV identifikacijski broj poreznog obveznika koji je isporučio dobra ili obavio usluge (prodavatelja),

· ime i prezime (naziv), adresu, OIB ili PDV identifikacijski broj poreznog obveznika kome su isporučena dobra ili obavljene usluge (kupca),

· količina ili opseg i uobičajeni trgovački naziv isporučenih dobara te vrsta i količina obavljenih usluga,

· datum isporuke dobara ili obavljenih usluga ili datum primitka predujma u računu za predujam, ako se taj datum može odrediti i razlikuje se od datuma izdavanja računa,

· jedinična cijena bez PDV-a, odnosno iznos naknade za isporučena dobra ili obavljene usluge, razvrstane po stopi PDV-a,

· popusti ili rabati ako nisu uključeni u jediničnu cijenu,

· stopa PDV-a,

· iznos PDV-a razvrstan po stopi PDV-a, osim ako se primjenjuje posebni postupak za koji je u smislu Zakona o PDV-u taj podatak isključen,

· zbrojni iznos naknade i PDV-a.

· Sadržaj računa obveznika fiskalizacije osim podataka propisanih posebnim propisima, u skladu je s čl. 9. st. 1. Zakona o fiskalizaciji. Sadrži sljedeće elemente:

1. vrijeme izdavanja računa (sat i minuta),

2. oznaku operatera (osobe) na naplatnom uređaju,

3. oznaku načina plaćanja računa – novčanice, kartica, ček, transakcijski račun, ostalo,

4. jedinstveni identifikator računa (JIR), i

5. zaštitni kod izdavatelja obveznika fiskalizacije;
· Broj i naziv ugovora navedenog na računu su točni; 

· Datum izdavanja računa je datum nakon potpisivanja ugovora/narudžbenice;
· Broj žiroračuna dobavljača isti je broj žiroračuna navedenog na ugovoru; 

· Iznos na računu u skladu je s ugovorenim iznosom/iznosom na narudžbenici;

· Valuta plaćanja navedena na računu odgovara ugovorenoj;
· Konačna obračunska situacija je potpisana od strane nadzornog inženjera (u slučaju plaćanja za radove); 

· Popust naveden na ugovoru uzet je u obzir u iznosu navedenom na ugovoru, i drugo.
Iznimno od stavka 1. točke 2. ovoga članaka, za račune za obavljene isporuke dobara i usluga čiji iznos nije viši od 700,00 kn, mogu se izdavati tzv. pojednostavljeni računi, a čiji sadržaj je propisan čl. 79. st. 12. Zakona o PDV-u;
Članak 3.
Nakon obavljene kontrole referent za računovodstvene poslove  upisuje datum kontrole, svoju funkciju i potpis, kojim jamči da je kontrola zadovoljila.
Članak 4.
Ulazni računi koji ne ispunjavaju računske i/ili formalne kontrole vraćaju se pošiljatelju s primjedbom. 
Ulazni računi koji zadovoljavaju računsku i formalnu kontrolu upisuju se u knjigu ulaznih računa i dostavljaju određenim službenicima na kontrolu suštinske ispravnosti.

Članak 5.
Službenik koji je predložio nabavu, službenik koji je zadužen za praćenje ugovora o provedbi radova i slično, po zaprimljenom računu obavlja kontrolu suštinske ispravnosti. 
Kontrola obuhvaća sljedeće provjere:
· Je li roba/oprema  isporučena?
· Je li roba/ oprema isporučena u skladu s rokovima navedenim u ugovoru?

· Je li roba/oprema u svim svojim dijelovima odgovara specifikaciji i zahtjevima iz ugovora?

· Odgovara li količina isporučene robe/opreme naručenoj količini i vrsti definiranoj ugovorom?
· Je li roba/oprema stavljena u upotrebu?
· Je li oprema /uređaj testiran?

· Jesu li dostupni svi dokumenti vezani uz isporuku (upute o korištenju, jamstveni listovi, priručnici o rukovanju i sl)?

· Jesu li dokazi o testiranju opreme dostupni?

· Je li usluga izvršena?

· Je li usluga izvršena na vrijeme u skladu s rokovima iz ugovora?

· Je li dostupan dokaz o izvršenoj usluzi (izvješće)?

· Je li usluga izvršena na način kako je definirano ugovorom?

· Jesu li radovi izvršeni?

· Jesu li radovi izvršeni u skladu s ugovorom?

· Jesu li riješeni problemi koji su uočeni tijekom provođenja radova i o čemu postoje izvješća?

· Jesu li raspoloživa proračunska sredstva za isplatu?

Na računu se navodi da su proračunska sredstva za isplatu raspoloživa su na stavci Proračuna, odnosno oznaci programa, projekta, aktivnosti i slično.
Članak 6.
Nakon obavljene kontrole osoba koja je obavila kontrolu upisuje datum kontrole, svoju funkciju i potpis, kojim jamči da je kontrola zadovoljila.
Članak 7.
Sve navedene oznake na računu predstavljaju kontrolu knjigovodstvene isprave koja nakon svih ovjera i kontrola predstavlja vjerodostojnu, urednu i ispravnu ispravu temeljem koje se poslovna promjena može evidentirati.

Ulazni računi trebaju biti kontrolirani i vraćeni referentu za računovodstvo u roku od jednog dana od dana zaprimanja kod službenika koji je zadužen za suštinsku kontrolu.

U prilogu računa dostavlja se dokumentacija na temelju koje je preuzeta obveza na teret Proračuna (narudžbenice, ugovori, rješenja, odluke, zaključci  i drugo).
Članak 8.
Isplata i čuvanje ulaznih računa

Na temelju kontroliranog i ovjerenog računa referent za financije i računovodstvo evidentira račun i priprema Odobrenje za isplatu.

Odobrenje za isplatu sadrži ovjeru općinskog načelnika da je upoznat s poslovnom promjenom koja proizlazi iz dokumenta te da odobrava isplatu na teret proračunskih sredstava.

Posebnu pažnju potrebno je obratiti na datum izdavanja računa – dužničko vjerovnički odnos (DVO) i datum valute kada se račun mora podmiriti.

Članak 9.
Ulazni računi se odlažu i čuvaju na način i u roku propisanom Pravilnikom o proračunskom računovodstvu i Računskom planu.

Članak 10.
Stupanjem na snagu ove procedure prestaje važiti Procedura zaprimanja i provjere računa, te plaćanja po računima u Općini Koprivnički Bregi KLASA: 400-01/13-01/01, URBROJ: 2137/08-13/01 od 7. lipnja 2013.

Članak 11.
Ova Procedura stupa na snagu danom donošenja.

KLASA: 400-01/20-01/02
URBROJ: 2137/08-20-3
Koprivnički Bregi,  8. travnja 2020.

OPĆINSKI NAČELNIK:

                                                                                                             Mario Hudić, dipl. oec.

